༤སྦྱོར་བ་ཚད་ལྡན་སྨན་གྱི་ཡོན་ཏན།དེ་ལྟར་ལག་ཏུ་བླང་བྱའི་རིམ་པ་ཁག་གཞུང་དང་མན་ངག་བཞིན་ཚད་དང་ལྡན་པ་ཞིག་ལག་ལེན་བྱས་པ་ཡིན་ཕྱིན་དམིགས་བྱ་ནད་ཀྱི་ངོ་བོ་གཞོམས་པའམ།འཕེལ་ཟད་ཀྱི་འདུ་བ་སྙོམས་པ་སོགས་གང་ལ་དམིགས་པ་དེ་ཉིད་ཀྱི་ཕན་ཡོན་ཇི་བཞིན་འབྱུང་བ་ཡིན་ལ་གཞན་ནད་པའི་ཟུག་ངུ་སེལ་ཞིང་ཚེ་རིང་དུ་བསྲིང་བ་དང་།རང་སྨན་པའི་གཞུང་དང་ལག་ལེན་གང་ཐད་ནས་ཡར་རྒྱས་འགྲོ་བ་སོཊ་ཡོན་ཏན་ནམ་འབྲས་བུ་བླ་ན་མེད་པ་འབྱུང་བར་གདོན་མི་ཟ་བ་ཡིན་པས་གཞུང་དང་མན་ངག་ལས་བྱུང་རིགས་དང་།རང་གི་རིག་པས་དཔྱད་རིགས་གང་ཡང་ཟིན་བྲིས་སུ་བཏབ་ཏེ་ཕྱོགས་བསྡོམས་དང་།དཔྱད་ཡིག་ཚད་ལྡན་བཟོས་ཏེ་དེ་བས་ལེགས་པའི་ཞིབ་འཇུག་གནང་བ་ཡིན་ན་རང་ལུགས་གསོ་རིག་བསྟན་པ་དང་འགྲོ་བ་ནད་པ་རྣམས་ཀྱི་གསོས་སུ་འགྲོ་བར་གདོན་མི་ཟ་བ་དང་།དེ་ལྟའི་ལག་ལེན་ཁག་བརྒྱུད་མར་འཕེལ་རྒྱས་འགྲོ་བའི་གཞི་རུ་འགྱུར་བ་ཡིན།དེ་ལས་བཟློག་སྟེ་རང་བཟོ་དང་གང་བྱུང་འོལ་ཚོད་དུ་འཇུག་ན་རང་གཞན་གཉིས་ཕུང་གི་རྒྱུ་རུ་འགྲོ་བས་དུས་རྟག་ཏུ་གཟབ་དགོས་པ་ཡིན་ནོ།